पाएं अपने शहर की ताज़ा ख़बरें और फ्री ई-पेपरडाउनलोड करें
एएसपी गढ़शंकर तुषार गुप्ता व एसएचओ गढ़शंकर इंस्पेक्टर इकबाल सिंह की अगुवाई में टीम ने एक इनोवा कार चालक को 50 पेटी अवैध शराब सहित गिरफ्तार किया है। एसएचओ इकबाल सिंह ने बताया कि एसआई मनजीत लाल की पुलिस पार्टी ने गश्त के दौरान स्थानीय बंगा चौक पर आ रही एक इनोवा पीबी 06 एवी 8113 को टार्च से रुकने का इशारा किया। इस पर कार चालक ने गाड़ी एकदम बंगा की तरफ मोड़ कर भगाने की कोशिश की। पुलिस पार्टी ने उसे पीछा कर गाड़ी को रोका व तलाशी ली। इस दौरान गाड़ी से 50 पेटियां शराब 555 गोल्ड व्हिस्की फाॅर सेल इन चंडीगढ़ बरामद हुईं। पुलिस ने कार चालक को शराब सहित गिरफ्तार कर धारा 61-1-14 के तहत मामला दर्ज किया है। आरोपी की पहचान जरमनजीत सिंह निवासी भुल्लर जिला गुरदासपुर के रूप में हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn